கேள்வி: ஆதனூர் என்பது என்ன?
பதில்: ஆதனூர் (''Aathanur''), கொள்ளிடம் தெற்கே தஞ்சாவூர் மாவட்டத்தில் கும்பகோணம் அருகில் அமைந்துள்ள ஓர் ஊராகும். கும்பகோணத்தில் இருந்து 8 கி.மீ. தொலைவில் உள்ள இவ்வூரின் ஆண்டளக்கும் ஐயன் கோயிலில், பள்ளி கொண்ட கோலத்தில் பெருமாள் அருள்பாலிக்கிறார். இக்கோயிலில் திருமங்கையாழ்வார் வழிபட்டுள்ளார். இத்தலத்துக்கு என்று தனிப்பாசுரம் எழுதவில்லை என்றாலும் தனது பெரிய திருமடலில் ‘ஆதனூர் ஆண்டளக்கும் ஐயன்’ என்று குறிப்பிடுகிறார். இக்கிராமம் பாபநாசம் சட்டமன்றத் தொகுதிக்கு உட்பட்டதாகும்.
கேள்வி: ஆதனூர் - பெயர்க் காரணம் பற்றி தகவல் சொல்.
பதில்: மகாவிஷ்ணுவை நோக்கி காமதேனு தவம் இருந்ததுதான் ஆதனூர் என்ற பெயர் வரக் காரணம் எனக் கூறப்படுகிறது.